  การแจ้งการขุดดินและถมดิน
(  ข้อแนะนำเกี่ยวกับการขุดดิน-ถมดินตาม  พ.ร.บ.  การขุดดินและถมดิน  พ.ศ.  2543
ดิน  หมายความรวมถึง  หิน  กรวด  หรือทราย  และอินทรียวัตถุต่าง ๆ ที่เจือปนกับดินพื้นดิน  หมายความว่าพื้นผิวของที่ดินที่เป็นอยู่ตามสภาพธรรมชาติ 
ขุดดิน  หมายความว่า  กระทำพื้นดินเพื่อนำดินขึ้นจากพื้นดิน  หรือทำให้พื้นดินเป็นบ่อดิน
บ่อดิน  หมายความว่า  แอ่ง  บ่อ  สระ  หรือช่องว่างใต้พื้นดิน  ที่เกิดจากการขุดดิน
 ถมดิน  หมายความว่า  การกระทำใด  ๆ  ต่อดินหรือพื้นดินเพื่อให้ระดับดินสูงขึ้นกว่าเดิม
เนินดิน  หมายความว่า  ดินที่สูงขึ้นกว่าระดับพื้นดินโดยการถมดิน
แผนผังบริเวณ  หมายความว่า  แผนที่แสดงสภาพของที่ดิน  ที่ตั้ง  และขอบเขตที่ดินที่จะขุดหรือถมดิน รวมทั้งที่ดินและสิ่งปลูกสร้างที่อยู่ข้างเคียง
รายการ  หมายความว่า  ข้อความชี้แจงรายละเอียดเกี่ยวกับชนิดของดิน  ความลึกของบ่อดินที่จะขุดดินหรือความสูงของเนินดินที่จะถมดิน  ความลาดเอียงของบ่อดินหรือเนินดินระยะห่างจากขอบบ่อดินหรือเนินดินถึงที่ดิน หรือสิ่งปลูกสร้างของบุคคลอื่น  วิธีการป้องกันการพังทลายของดินหรือสิ่งปลูกสร้างและวิธีการป้องกันการพังทลายของดินหรือสิ่งปลูกสร้างและวิธีการในการขุดดิน หรือถมดิน
(  เจ้าหน้าที่รับผิดชอบ
1.นายสมชาย  โอฬารศาสตร์

ตำแหน่ง  ผู้อำนวยการกองช่าง
2. นายจดุรงค์  ตันเวชกุล 

ตำแหน่ง  นายช่างโยธา
3.  นางสาวปัทมา  จันทรบุญแก้ว
ตำแหน่ง  เจ้าพนักงานธุรการ
(  ระยะเวลาการดำเนินงาน
7  วันนับตั้งแต่วันรับแจ้ง
(  การขุดดินและถมดิน  กรณีใดที่ต้องแจ้งต่อเจ้าพนักงานท้องถิ่น
1.  มีการขุดดินลึกเกิน  3.00  เมตร  
2.  มีการขุดดินที่มีพื้นที่ปากบ่อดินเกิน  10,000  เมตร  (6  ไร่  1  งาน)  
3.  มีการถมดินสูงเกินกว่าที่ดินข้างเคียง  และพื้นที่มากกว่า  2,000  ตารางเมตร  1  ไร่  1  งาน  หรือพื้นที่เนินดินตามที่เจ้าพนักงานท้องถิ่นกำหนด
(  รายละเอียดในการดำเนินงาน
1.  ยื่นใบรับแจ้งพร้อมแนบเอกสาร
2.  เจ้าพนักงานท้องถิ่นรับใบรับแจ้ง
3.  เจ้าพนักงานท้องถิ่นพิจารณาออกใบรับแจ้ง
4.  แจ้งผลการตรวจสอบและออกใบรับแจ้งพร้อมมาชำระค่าธรรมเนียม
(  ข้อกำหนดเฉพาะเรื่องของการขุดดิน
1.  ถ้าขุดพบโบราณวัตถุ  ศิลปวัตถุ  ซากดึกดำบรรพ์  หรือแร่ที่มีคุณค่าทางเศรษฐกิจ  ให้หยุดการขุดแล้วแจ้งเจ้าพนักงานท้องถิ่น  เพื่อแจ้งกรมศิลปากรหรือกรมทรัพยากรธรณี
2.  ขุดดินลึกน้อยกว่า  3.00  เมตร  ถ้าห่างจากเขตที่ดินน้อยกว่า  2  เท่าของความลึก  ต้องจัดการป้องกันตามวิสัยที่ควรกระทำ
(  เอกสารที่ต้องใช้ในการแจ้งการขุดดินและถมดิน
1.  แผนผังบริเวณที่ประสงค์จะทำการขุดดิน
2.  แผนผังแสดงเขตที่ดินและที่ดินบริเวณข้างเคียง
3.  รายการที่กำหนดไว้ในกฎกระทรวงที่ออกตามมาตรา  6
4.  วิธีการขุดดินและการถมดิน
5.  ชื่อผู้ควบคุมงานซึ่งจะต้องเป็นผู้มีคุณสมบัติตามที่กำหนดในกฎกระทรวง
หากมีข้อสงสัยท่านสามารถสอบถามข้อมูลเพิ่มเติมได้ที่
หมายเลขโทรศัพท์   0-2107-0751    (ในวันและเวลาราชการ)

